2.3 การประกอบธุรกิจของแต่ละสายบริการ

(1) ลักษณะบริการ

รายละเอียดธุรกิจหลักทรัพย์ของบริษัท แยกตามประเภทธุรกิจมีดังนี้

การเป็นนายหน้าซื้อขายหลักทรัพย์

ส่วนแบ่งตลาดมูลค่าการซื้อขายหลักทรัพย์ของบริษัทในระยะ 3 ปีที่ผ่านมาตั้งแต่ปี 2549 ถึงปี 2551
เป็นไปตามตารางข้างล่าง

  ตารางแสดงส่วนแบ่งตลาดมูลค่าซื้อขายหลักทรัพย์

  --------------------------------- ------------ ------------ ------------
  มูลค่าการซื้อขายหลักทรัพย์               ปี 2549       ปี 2550       ปี 2551

  ตลาดหลักทรัพย์ฯ (ล้านบาท)             3,983,676    4,271,819    3,981,230

  บริษัท (ล้านบาท)                     79,273       69,890       59,718

  ส่วนแบ่งตลาดของบริษัท (%)             0.99%        0.82%        0.75%
  --------------------------------- ------------ ------------ ------------

ที่มา : SET Market Analysis and Reporting Tool (Setsmart)

นโยบายในการรับลูกค้า

บริษัทฯ มีนโยบายในการรับลูกค้าทุกประเภท ทั้งลูกค้ารายย่อยและลูกค้าสถาบัน ซึ่งประกอบด้วย
ลูกค้าทั้งในประเทศและต่างประเทศ ณ ปัจจุบันฐานลูกค้าของบริษัทส่วนใหญ่เป็นลูกค้ารายย่อย
โดยบริษัทฯ
มีเกณฑ์การพิจารณาลูกค้าที่สอดคล้องและเป็นไปตามระเบียบกฎเกณฑ์ที่สำนักงานคณะกรรมการ
ก.ล.ต. และตลาดหลักทรัพย์ฯ กำหนดไว้ โดยคำนึงถึงความเสี่ยงของบริษัทฯ เป็นหลัก นอกจากนี้
ในปี 2550 บริษัทกำหนดนโยบายที่จะไม่เปิดบัญชีหรือเริ่มทำธุรกรรมกับลูกค้า
หรือผู้รับผลประโยชน์ของลูกค้า
หรือผู้มีอำนาจควบคุมการทำธุรกรรมในทอดสุดท้ายของลูกค้าที่กระทำความผิดหรือมีส่วนร่วม
หรือมีส่วนเกี่ยวข้องกับการฟอกเงินภายใต้กฎหมายว่าด้วยการป้องกันและปราบปรามการฟอกเงิน
รวมทั้งลูกค้าที่ปฏิเสธการให้ข้อมูลหรือเอกสารในส่วนที่มีสาระสำคัญ
จนทำให้บริษัทไม่สามารถระบุตัวตนที่แท้จริงของลูกค้าได้ ทั้งนี้
เพื่อให้บริษัทมีมาตรการที่เพียงพอในการป้องกันมิให้มีการใช้ธุรกรรมของบริษัทเป็นช่องทางในการฟอกเงินและการสนับสนุนทางการเงินแก่การก่อการร้าย
ตามหลักเกณฑ์ที่คณะกรรมการ ก.ล.ต. ประกาศกำหนด
และเพื่อปฏิบัติให้เป็นไปตามกฎหมายว่าด้วยการป้องกันและปราบปรามการฟอกเงิน

ในปี 2551 บริษัทฯได้กำหนดระเบียบบริษัท เรื่องวิธีปฏิบัติในการเปิดบัญชีลูกค้าเพิ่มเติม
ในเรื่องการตรวจสอบเอกสารประกอบการเปิดบัญชีที่สำคัญอันได้แก่ สำเนาบัตรประจำตัวประชาชน
หรือสำเนาบัตรหนังสือเดินทาง หรือเอกสารแสดงตนอื่นๆ สำเนาสมุดบัญชีเงินฝากธนาคาร หรือ
เอกสารที่แสดงฐานะทางการเงินอื่น ๆ
และเพื่อเป็นการป้องกันการปลอมแปลงเอกสารเพื่อใช้เปิดบัญชีกับบริษัทฯ ๆ
จึงกำหนดให้ผู้ติดต่อกับผู้ลงทุน
หรือเจ้าหน้าที่บริษัทที่ไปพบผู้ที่ขอเปิดบัญชีต้องขอตรวจสอบกับเอกสารฉบับจริง
เพื่อเปรียบเทียบกับสำเนาที่ผู้ขอเปิดบัญชีลงนามรับรอง และให้ความเห็นว่าถูกต้องตรงกับฉบับจริง
และผู้ขอเปิดบัญชีเป็นบุคคลคนเดียวกับบุคคลที่ปรากฏตามเอกสาร
เพื่อให้เป็นไปตามแนวทางการทำความรู้จักลูกค้า และการพิสูจน์ทราบข้อเท็จจริงเกี่ยวกับลูกค้า
(Know Your Customer and Customer Due Diligence)
ที่สมาคมบริษัทหลักทรัพย์ได้กำหนดแนวปฏิบัติไว้

นอกจากนี้ ในกรณีลูกค้าใหม่ที่ต้องการซื้อขายหลักทรัพย์ผ่านทางอินเตอร์เน็ต
หากเป็นลูกค้าที่ไม่มีผู้แนะนำหรือบุคคลอ้างอิงที่บริษัทรู้จัก
ในเบื้องต้นบริษัทฯจักกำหนดให้ลูกค้ารายดังกล่าวซื้อขายหลักทรัพย์ได้เท่ากับเงินสดที่ลูกค้านำมาวางเป็นหลักประกัน
เพื่อประเมินความสามารถในการชำระหนี้ และพฤติกรรมการซื้อขายของลูกค้า

นโยบายการให้สินเชื่อ เพื่อซื้อขายหลักทรัพย์

บริษัทฯ มีนโยบายในการให้สินเชื่อเพื่อซื้อขายหลักทรัพย์ ในรูปของ Credit Balance ตั้งแต่วันที่
26 มิถุนายน 2545 เป็นต้นมา บริษัทฯ กำหนดนโยบายในการให้สินเชื่อเพื่อซื้อขายหลักทรัพย์
ภายใต้โครงการ Credit Balance Financing
โดยกำหนดอัตรามาร์จิ้นเริ่มต้นตามประเภทหลักทรัพย์
ซึ่งมีค่าความเสี่ยงไม่เท่ากันโดยจะประกาศให้ลูกค้าของบริษัททราบเป็นครั้งคราวตามที่เห็นสมควร
และการกำหนดหลักทรัพย์ที่อนุญาตให้นำมาเป็นหลักประกัน ขึ้นอยู่กับการพิจารณาของบริษัท
โดยมีขั้นตอนและวิธีปฏิบัติในการให้กู้ยืมเพื่อซื้อหลักทรัพย์ ดังนี้

1. เจ้าหน้าที่การตลาด ต้องทำความรู้จักลูกค้าอย่างเพียงพอเพื่อประเมินถึง
วัตถุประสงค์ในการลงทุน ฐานะการเงินและข้อจำกัด และพื้นฐานความรู้ความเข้าใจในการลงทุน

2. กำหนดวงเงินสูงสุดที่ลูกค้าอาจเป็นหนี้บริษัท ณ ขณะใดขณะหนึ่ง โดยพิจารณาตามความ
เหมาะสมของลูกค้ารายนั้น
สำหรับลูกค้ารายที่ได้รับอนุมัติให้ทำธุรกรรมทั้งการกู้ยืมเงินเพื่อซื้อหลักทรัพย์และการยืมหลักทรัพย์เพื่อขายชอร์ต
บริษัทจะกำหนดวงเงินสูงสุดเป็นวงเงินรวม

3. เปิดเผยความสัมพันธ์ของเจ้าหน้าที่การตลาดกับลูกค้า
หรือความสัมพันธ์ของบริษัทกับลูกค้าโดยถือเป็นหน้าที่ในการแสดงจรรยาบรรณในมาตรฐานการปฏิบัติงานเยี่ยงผู้ประกอบวิชาชีพ
และถือเป็นส่วนหนึ่งของ Compliance Manual ที่ต้องปฏิบัติอย่างเคร่งครัด

4. อำนาจการอนุมัติวงเงินขึ้นอยู่กับการพิจารณาของคณะกรรมการบริหาร

5.
เจ้าหน้าที่การตลาดต้องให้คำรับรองต่อบริษัทว่าลูกค้าผู้ขอกู้ยืมเงินเพื่อซื้อหลักทรัพย์กับบริษัทเป็นผู้มีอำนาจตัดสินใจสั่งขาย
ไม่ใช่ตัวแทนของบุคคลอื่นในการซื้อขายหลักทรัพย์ ตลอดจนเป็นผู้มีความ
สามารถในการชำระหนี้ที่เกิดจากการซื้อขายหลักทรัพย์
โดยห้ามบริษัทให้กู้ยืมเงินเพื่อซื้อหลักทรัพย์แก่บุคคลที่บริษัทรู้
หรือควรรู้ว่าเป็นตัวแทนของบุคคลอื่นในการซื้อขายหลักทรัพย์

6. ในการเปิดบัญชีซื้อขายหลักทรัพย์
กำหนดให้ลูกค้าต้องวางเงินสดก่อนการซื้อหลักทรัพย์ครั้งแรกในจำนวนไม่ต่ำกว่าอัตรามาร์จิ้นเริ่มต้นตามที่ตลาดหลักทรัพย์กำหนด
(ปัจจุบันกำหนดที่อัตราร้อยละ 50)

  7. ห้ามบริษัทให้ลูกค้ากู้ยืมเพื่อซื้อหลักทรัพย์เกินกว่าอำนาจซื้อ ณ ขณะใดขณะหนึ่ง

8. ในกรณีที่ลูกค้าต้องการซื้อหลักทรัพย์ในบัญชีมาร์จิ้นเกินกว่าอำนาจซื้อ
ลูกค้าต้องนำเงินหรือหลักทรัพย์มาวางเป็นประกันเพิ่มในจำนวนไม่ต่ำกว่าอัตรามาร์จิ้นเริ่มต้นของมูลค่าซื้อในส่วนที่เกินอำนาจซื้อ
ก่อนการซื้อหลักทรัพย์นั้น

9. ให้บริษัทดำเนินการกำหนดรายชื่อหลักทรัพย์ที่อนุญาตให้ลูกค้าซื้อขายในบัญชีมาร์จิ้น
(ซึ่งรวมถึงหุ้นเพิ่มทุนของบริษัทจดทะเบียนในตลาดหลักทรัพย์) อัตรามาร์จิ้นเริ่มต้น
อัตรามาร์จิ้นที่ต้องเรียกให้ลูกค้านำทรัพย์สินมาวางเป็นประกันเพิ่มเติม
และอัตรามาร์จิ้นขั้นต่ำที่บริษัทต้องดำเนินการบังคับชำระหนี้
สำหรับแต่ละหลักทรัพย์ไว้เป็นลายลักษณ์อักษรอย่างน้อยเดือนละครั้ง

10.
ในกรณีที่ทรัพย์สินของลูกค้ารายใดลดลงจนต่ำกว่ามูลค่าหลักประกันที่ต้องดำรงไว้ฝ่ายปฏิบัติการหลักทรัพย์ต้องดำเนินการเรียกเป็นหนังสือให้ลูกค้านำเงินหรือทรัพย์สินมาวางเป็นประกันเพิ่มเติมหรือดำเนินการอื่นใดจนทำให้ทรัพย์สินของลูกค้าไม่ต่ำกว่ามูลค่าหลักประกันที่ต้องดำรงไว้
โดยให้เรียกภายในวันทำการถัดจากวันที่ทรัพย์สินของลูกค้าต่ำกว่ามูลค่าหลักประกันที่ต้องดำรงไว้

11. ในกรณีที่ทรัพย์สินของลูกค้ารายใดลดลงจนเท่ากับหรือต่ำกว่ามูลค่าหลักประกันขั้นต่ำ
ฝ่ายบริหารความเสี่ยงจะทำหน้าที่การตรวจสอบและแจ้งให้ผู้ติดต่อกับผู้ลงทุนดำเนินการแจ้งลูกค้าให้นำหลักประกันมาวางเพิ่ม
และดำเนินการบังคับการขายชำระหนี้จากทรัพย์สินที่เป็นหลักประกันในวันทำการถัดจากวันที่ทรัพย์สินของลูกค้าเท่ากับหรือต่ำกว่ามูลค่าหลักประกันขั้นต่ำ
จนทำให้ทรัพย์สินของลูกค้าสูงกว่ามูลค่าหลักประกันขั้นต่ำ และหลังจากวันครบกำหนดชำระแล้ว
หากอัตราทรัพย์สินของลูกค้าเท่ากับหรือต่ำกว่ามูลค่าหลักประกันขั้นต่ำอีก
บริษัทฯได้มอบหมายให้ฝ่ายบริหารความเสี่ยงดำเนินการบังคับขาย
จนกว่าทรัพย์สินของลูกค้าสูงกว่ามูลค่าหลักประกันขั้นต่ำ นอกจากนี้
ฝ่ายบริหารความเสี่ยงได้ควบคุมดูแลการให้กู้ยืมเงินเพื่อซื้อหลักทรัพย์ใด ๆ ที่กระจุกตัวเกินระดับ
85% ของอัตรา MAX X
(ระดับการกระจุกตัวที่บริษัทกำหนด)โดยการปรับเพิ่มระดับอัตราหลักประกันขั้นต่ำที่ต้องดำรงจากเดิมที่บังคับขายเมื่อลดลงถึงระดับอัตราร้อยละ
25 เป็นอัตราร้อยละ 30 สำหรับบัญชีลูกค้าที่มีมูลค่าหุ้นที่อยู่ใน MAX X รวมกันตั้งแต่ร้อยละ 80
ของมูลค่าหุ้นทั้งหมดของลูกค้า เพื่อให้สามารถบังคับขายได้เร็วขึ้น

12. ให้บริษัทเรียกเก็บดอกเบี้ยจากการให้กู้ยืมเงินเพื่อซื้อหลักทรัพย์
หรือชำระดอกเบี้ยสำหรับเงินที่ลูกค้านำมาวางเป็นประกันการชำระหนี้ในบัญชีมาร์จิ้นในส่วนที่คงเหลืออยู่จากการที่ลูกค้ายังซื้อหลักทรัพย์ไม่เต็มจำนวนเงินที่วางไว้โดยให้คำนวณจากยอดคงค้างในแต่ละวันตามอัตราดอกเบี้ยที่ได้ตกลงกันไว้
ทั้งนี้ให้บริษัทเรียกเก็บหรือชำระดอกเบี้ยดังกล่าวโดยใช้วิธีปรับปรุงมาร์จิ้นเสมือนว่าลูกค้าได้ถอนเงินหรือนำเงินมาวางเพิ่มในบัญชีมาร์จิ้น
อย่างน้อยเดือนละครั้ง

13. ฝ่ายปฏิบัติการหลักทรัพย์มีหน้าที่จัดทำและจัดส่งรายงานให้แก่ลูกค้าอย่างน้อยเดือนละครั้ง
เพื่อสรุปความเคลื่อนไหวของสถานะความเป็นลูกหนี้หรือเจ้าหนี้ของลูกค้า
พร้อมทั้งรายงานหลักประกันในบัญชีมาร์จิ้น

นอกจากนี้บริษัทได้กำหนดกรอบการควบคุมความเสี่ยงจากการให้ลูกค้ากู้ยืมเงินเพื่อซื้อหลักทรัพย์ใดหลักทรัพย์หนึ่งในลักษณะกระจุกตัว
ผ่านทางคณะกรรมการบริหารความเสี่ยง
โดยมีฝ่ายบริหารความเสี่ยงเป็นหน่วยงานที่คอยติดตามควบคุมความเสี่ยงจากการให้ลูกค้ากู้ยืมเงินเพื่อซื้อหลักทรัพย์ในลักษณะดังกล่าว

นโยบายอนุมัติวงเงินซื้อหลักทรัพย์ให้ลูกค้า

บริษัทได้กำหนดขอบเขตและอำนาจอนุมัติวงเงิน การเปิดบัญชีซื้อขายหลักทรัพย์สำหรับลูกค้ารายใหม่
และการเปลี่ยนแปลงเพิ่ม/ลดวงเงิน (พิจารณารวมทุกประเภทบัญชีของลูกค้าแต่ละราย)
รวมทั้งการอนุมัติวงเงินการชำระราคาแบบหักกลบ (ต่อรายลูกค้า)
วงเงินการเปลี่ยนแปลงแก้ไขคำสั่งซื้อขายหลักทรัพย์ (ต่อรายการ)
และวงเงินการโอนรายการผิดพลาดเข้าบัญชีบริษัท (ต่อรายการ)
ให้กระทำโดยกลุ่มบุคคลที่ได้รับการแต่งตั้งจากคณะกรรมการบริษัท ไว้ดังตารางที่ 1
ซึ่งบริษัทได้ทบทวนกำหนดขอบเขตอำนาจอนุมัติวงเงิน มีผลตั้งแต่วันที่ 9 กรกฎาคม 2550 เป็นต้นไป
และวงเงินการขออนุมัติให้ลูกค้าขายหลักทรัพย์โดยไม่มีหลักทรัพย์นั้นฝากไว้กับบริษัท
มีผลบังคับใช้ตั้งแต่วันที่ 7 สิงหาคม 2550 เป็นต้นไป ตามตารางที่ 2 มีดังต่อไปนี้

ตารางที่ 1

[]

ตารางที่ 2 วงเงินการขออนุมัติให้ลูกค้าขายหลักทรัพย์โดยไม่มีหลักทรัพย์นั้นฝากไว้กับบริษัท

ให้เจ้าหน้าที่การตลาดเป็นผู้ดำเนินการขออนุมัติให้ลูกค้าขายหลักทรัพย์โดยไม่มีหลักทรัพย์ฝากไว้กับบริษัทต่อผู้มีอำนาจอนุมัติตามตารางนี้

+----------------+---------+----------+---------+----------+--------+
| ตำแหน่ง         | ไม่เกิน 5 | ไม่เกิน 10 | ไม่เกิน   | ไม่เกิน 20 | เกิน 20 |
|                | ล้านบาท  | ล้านบาท   | 15      | ล้านบาท   | ล้านบาท |
|                |         |          | ล้านบาท  |          |        |
+----------------+---------+----------+---------+----------+--------+
| ผู้จัดการ/        |        | *        | *       | *        | *      |
| ผู้ช่วยผู้อำนวยการ  |         |          |         |          |        |
+----------------+---------+----------+---------+----------+--------+
| ผู้อำนวยการ/     |        | *        | *       | *        | *      |
|                |         |          |         |          |        |
| ผู้อำนวยการอาวุโส |         |          |         |          |        |
+----------------+---------+----------+---------+----------+--------+
| ผู้ช่วย           |        |         | *       | *        | *      |
| กรรมการผู้จัดการ/ |         |          |         |          |        |
|                |         |          |         |          |        |
| ผู้ช่วยกรรม       |         |          |         |          |        |
| การผู้จัดการอาวุโส |         |          |         |          |        |
+----------------+---------+----------+---------+----------+--------+
| รอ             |        |         |        | *        | อนุม    |
| งกรรมการผู้จัดการ |         |          |         |          | ัติร่วมกัน |
+----------------+---------+----------+---------+----------+--------+
| กรรมการบริหาร – |        |         |        |         |        |
| การตลาด        |         |          |         |          |        |
| หลักทรัพย์ไทย /   |         |          |         |          |        |
| กรรมการผู้จัดการ  |         |          |         |          |        |
+----------------+---------+----------+---------+----------+--------+
| หม             |         |          |         |          |        |
| ายเหตุ  หมายถึง |         |          |         |          |        |
|  ผู้บริหารตามสายง |         |          |         |          |        |
| านสามารถอนุมัติได้ |         |          |         |          |        |
|                |         |          |         |          |        |
| * หมายถึง       |         |          |         |          |        |
| ผู้บริหารต        |         |          |         |          |        |
| ามสายงานให้ความ |         |          |         |          |        |
| เห็นชอบในเบื้องต้น |         |          |         |          |        |
| แต่ไม่สามา       |         |          |         |          |        |
| รถอนุมัติรายการได้ |         |          |         |          |        |
+----------------+---------+----------+---------+----------+--------+

การควบคุมและติดตามการชำระราคาค่าซื้อขายหลักทรัพย์ของลูกค้า

บริษัทมีมาตรการควบคุมดูแลการซื้อขายหลักทรัพย์ของลูกค้าอย่างรัดกุม
เพื่อให้ถูกต้องเป็นไปตามกฎเกณฑ์ของตลาดหลักทรัพย์ฯ ซึ่งหลักเกณฑ์และนโยบายที่ใช้ในการควบคุม
มีดังนี้

บริษัทจะติดตามให้ลูกค้าชำระค่าซื้อหลักทรัพย์ภายในกำหนดเวลา
หากเกิดกรณีที่ลูกค้าชำระค่าซื้อล่าช้า หรือเช็คไม่สามารถเรียกเก็บเงินได้
บริษัทจะดำเนินการแจ้งให้เจ้าหน้าที่การตลาดทราบ
เพื่อติดต่อให้ลูกค้าชำระค่าซื้อด้วยเงินสดหรือโอนเงินเข้าบัญชีบริษัทโดยเร็ว
และให้เพิ่มความระมัดระวัง ทั้งนี้
บริษัทจะคิดค่าปรับจากการที่ลูกค้าไม่สามารถชำระราคาหรือส่งมอบได้ตามที่กำหนด
และหากลูกค้ามีการผิดนัด 3 ครั้ง ในรอบระยะเวลา 1 ปี บริษัทจะพิจารณาปิดบัญชีลูกค้า
โดยบริษัทได้กำหนดให้ฝ่ายบริหารความเสี่ยงเป็นหน่วยงานนำเสนอกรณีลูกค้าผิดนัดชำระค่าซื้อหลักทรัพย์ต่อคณะกรรมการบริหารความเสี่ยงเพื่อพิจารณาให้ความเห็นชอบก่อนที่จะดำเนินการ

การค้าหลักทรัพย์ 

บริษัทประกอบธุรกิจ การค้าหลักทรัพย์
โดยมีคณะกรรมการบริหารของบริษัททำหน้าที่กำหนดนโยบายและควบคุมการลงทุนของบริษัท
หลักทรัพย์ที่บริษัทลงทุนมีทั้งประเภทตราสารทุนและตราสารหนี้
ซึ่งเป็นหลักทรัพย์จดทะเบียนในตลาดหลักทรัพย์แห่งประเทศไทย
หลักทรัพย์ที่จดทะเบียนในตลาดหลักทรัพย์ MAIหลักทรัพย์
ที่จดทะเบียนซื้อขายในสมาคมตลาดตราสารหนี้ไทย และหลักทรัพย์ที่ไม่ได้จดทะเบียน เช่น
ตั๋วเงินที่มีธนาคารพาณิชย์อาวัล หรือรับรองจ่าย อย่างไรก็ดี จากความผันผวนของตลาดหลักทรัพย์
สภาวะเศรษฐกิจ และการเมืองที่ขาดเสถียรภาพ
ทำให้บริษัทมีการควบคุมดูแลการลงทุนอย่างระมัดระวัง ทั้งนี้
บริษัทไม่ได้มุ่งเน้นที่จะลงทุนในหลักทรัพย์ประเภทตราสารทุนตั้งแต่ปี 2548 เป็นต้นมา
สำหรับธุรกิจการค้าหลักทรัพย์ประเภทตราสารหนี้ของบริษัท
บริษัทได้ขยายปริมาณการทำธุรกิจด้านนี้เพิ่มมากขึ้น
ซึ่งเป็นอีกธุรกิจหนึ่งที่เพิ่มฐานรายได้ให้กับบริษัทนอกเหนือจากรายได้ค่าธรรมเนียมจากการเป็นนายหน้าซื้อขายหลักทรัพย์ซึ่งเป็นรายได้หลัก

การเป็นตัวแทนซื้อขายหน่วยลงทุน

บริษัทเป็นตัวแทนสนับสนุนการขายหน่วยลงทุนให้แก่บริษัทหลักทรัพย์จัดการกองทุน 14 แห่ง
เพื่อให้บริษัทสามารถให้บริการแก่ผู้ที่ต้องการลงทุนในหน่วยลงทุนเลือกลงทุนได้อย่างหลากหลาย
ครอบคลุมกับความต้องการของผู้ลงทุน
และเป็นการเพิ่มช่องทางในการลงทุนให้แก่ลูกค้าของบริษัทได้อีกทางหนึ่ง

งานด้านวาณิชธนกิจ

ในปี 2550 บริษัทได้รับเป็นที่ปรึกษา ให้กับบริษัท เอ.พี.เอฟ.โฮลดิ้งส์ จำกัด
ในเรื่องที่เกี่ยวกับการให้คำปรึกษาในการจัดหาทรัพย์สินและเพิ่มผลตอบแทนการลงทุน ภายใต้ชื่อ
“Project Evergreen” โดยได้รับค่าธรรมเนียมเป็นจำนวน 16.85 ล้านบาท
และการให้คำปรึกษาด้านการติดตั้งและวางระบบบัญชี ภายใต้ชื่อ “Project Accent”
โดยได้รับค่าธรรมเนียมเป็นจำนวน 2.32 ล้านบาท
นอกจากนี้บริษัทยังมีบริการให้คำปรึกษาในด้านการจัดหาแหล่งเงินทุน โดยเป็นที่ปรึกษาให้กับ บริษัท
กรุ๊ปลีส จำกัด (มหาชน) โดยได้รับค่าธรรมเนียมเป็นจำนวน 0.50 ล้านบาท

การเป็นตัวแทนซื้อขายสัญญาซื้อขายล่วงหน้า

เมื่อวันที่ 13 สิงหาคม 2551 บริษัทได้รับใบอนุญาตให้ประกอบธุรกิจสัญญาซื้อขายล่วงหน้า
(Derivatives) จากสำนักงานคณะกรรมการกำกับหลักทรัพย์และตลาดหลักทรัพย์
และได้สมัครเป็นสมาชิกตลาดอนุพันธ์ฯ และสำนักหักบัญชี
และบริษัทเปิดให้บริการการซื้อขายตราสารอนุพันธ์ในเดือนกันยายน 2551
ซึ่งมีสินค้าตราสารอนุพันธ์ที่ให้บริการกับลูกค้า คือ SET50 Index Futures, SET50 Index
Options และ Stock Futures ของหุ้น PTT, PTTEP และ ADVANC
โดยบริษัทสามารถให้บริการการซื้อขายสัญญาซื้อขายล่วงหน้าแก่ลูกค้าได้ทั้งแบบซื้อขายผ่านเจ้าหน้าที่การตลาดและผ่านระบบอินเทอร์เน็ต

นอกจากนั้น ตลาดอนุพันธ์จะเริ่มเปิดให้บริการซื้อขายโกลด์ฟิวเจอร์ (Gold Futures)
ได้ในเดือนกุมภาพันธ์ 2552
โดยที่สัญญาซื้อขายทองคำล่วงหน้าเป็นเครื่องมือที่ลูกค้าสามารถใช้ทำกำไรได้ตามความคาดการณ์ที่มีต่อราคาทองคำ
ทั้งในภาวะราคาทองขาขึ้นและราคาทองขาลง
ด้วยคุณลักษณะเด่นที่สามารถซื้อก่อนขายหรือขายก่อนซื้อก็ได้
และใช้เงินลงทุนน้อยประกอบกับราคาทองคำมีการเคลื่อนไหวที่ไม่สัมพันธ์กับราคาหุ้น
โกลด์ฟิวเจอร์สจึงเป็นทางเลือกที่น่าสนใจในการทำกำไรและกระจายความเสี่ยงของพอร์ตลงทุน
ผู้ลงทุนสามารถ ซื้อขายโกลด์ฟิวเจอร์สได้ง่าย สะดวก
ผ่านระบบซื้อขายอิเล็กทรอนิกส์ของตลาดอนุพันธ์ฯ โดยมีบริษัทสำนักหักบัญชี (ประเทศไทย) จำกัด
เป็นผู้ประกันการชำระราคาจากการซื้อขาย
และมีสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.)
เป็นผู้กำกับดูแลการดำเนินงานของ ตลาดอนุพันธ์และบริษัทสมาชิก ผู้ลงทุนจึงมั่นใจได้ว่าในทุก ๆ
การซื้อขายในตลาดอนุพันธ์ มีความโปร่งใส

(2) ภาวะตลาดหลักทรัพย์ และการแข่งขัน

ภาวะตลาดหลักทรัพย์ปี 2551

ปี 2551 ที่ผ่านมา ถือเป็นปีที่ไม่ค่อยดีนัก ของตลาดหุ้นไทยต่างจากปีก่อนหน้าอย่างสิ้นเชิง
โดยในช่วง 4-5 เดือนแรก ยังมีการเคลื่อนไหวในลักษณะแกว่งตัวไปข้าง ๆ ถึงแกว่งตัวขึ้นเล็กน้อย
โดยดัชนีขึ้นไปทำจุดสูงสุดของปีที่ 886.57 จุด (22 พฤษภาคม) ก่อนที่จะปรับตัวลดลงมาโดยตลอด
จนมาทำจุดต่ำสุดของปีที่ 380.05 จุด (26 พฤศจิกายน) หรือปรับลดลง 57% จากจุดสูงสุด
ก่อนที่จะกระเตื้องขึ้นในเดือนธันวาคม โดยดัชนีปิดลดลงจากสิ้นปีก่อนที่ 858.10 จุด มาอยู่ที่
449.96 จุด ปรับตัวลดลงถึง 408 จุด หรือลดลง 48% ขณะที่มูลค่าการซื้อขายตลาดรวม (Market
Capitalization) ลดลงกว่าครึ่งเช่นกัน

ปัจจัยที่กดดันให้ดัชนีปรับตัวลดลงมากในปี 2551
มาจากปัจจัยภายนอกประเทศและปัจจัยภายในประเทศประกอบกัน ดังนี้

1) ปัญหาวิกฤติการเงินสหรัฐ ซึ่งลุกลามทำให้สถาบันการเงินขนาดใหญ่ล้มไปหลายแห่ง
และที่เหลือมีปัญหาหนัก ส่งผลกระทบหนักเชื่อมโยงต่อภาวะเศรษฐกิจทั่วโลก
รวมถึงทำให้ตลาดหุ้นทั่วโลกปรับตัวลดลงอย่างมากจากการขายทิ้งของนักลงทุนต่างประเทศและเอาเงินกลับประเทศ

2)ราคาน้ำมันที่ปรับลดลงจากจุดสูงสุดที่ 147 ดอลลาร์สหรัฐ ลงเหลือ 32 ดอลลาร์สหรัฐ
ส่งผลให้หุ้นกลุ่มพลังงานที่มีน้ำหนักมากที่สุดของตลาด (33% ของตลาด)
ปรับตัวลดลงอย่างมากฉุดให้หุ้นทั้งตลาดปรับตัวลดลงตาม

3) ปัญหาการเมืองในประเทศ และการชุมนุมที่ยืดเยื้อของกลุ่มพันธมิตร
และการปะทะกันรุนแรงถึงขั้นเสียเลือดเสียเนื้อ ต่อเนื่องไปถึงการปิดสนามบินดอนเมือง
และสนามบินสุวรรณภูมิ ก่อให้เกิดความเสียหายอย่างหนัก ซ้ำเติมภาวะเศรษฐกิจและตลาดหุ้น

[]

แนวโน้มตลาดหลักทรัพย์ปี 2552

เราคาดว่าตลาดหุ้นไทยในปี 2552 ในช่วงครึ่งปีแรกคงไม่ค่อยดีนัก
ผลจากวิกฤติสถาบันการเงินสหรัฐที่ส่งผลกระทบต่อเศรษฐกิจของหลาย ๆ ประเทศ รวมถึงไทย

อย่างไรก็ดี วิกฤติการณ์ครั้งนี้น่าจะดีกว่าวิกฤติฟองสบู่ของไทยในปี 2540
เนื่องจากครั้งก่อนวิกฤติเกิดที่ประเทศไทยทำให้ ไทยโดนผลกระทบอย่างหนัก
และในตอนนั้นเราต้องขอความช่วยเหลือจาก IMF เนื่องจากฐานะการคลังที่ย่ำแย่ รัฐบาลไม่มีเงิน
จึงต้องเข้าโครงการและขอกู้จาก IMF
ทำให้รัฐบาลไม่สามารถดำเนินนโยบายการคลังในการฟื้นเศรษฐกิจได้
แต่สถานการณ์ปัจจุบันมองว่าดีกว่าช่วงก่อนตรงที่ว่าวิกฤติเกิดขึ้นที่สหรัฐฯ
แม้จะส่งผลกระทบต่อการส่งออกของไทยลดลง แต่ยังดีที่การนำเข้าก็ปรับลดลงไปด้วย
ประกอบกับฐานะทางการคลังของรัฐบาลยังดีอยู่สามารถกู้เงินจากต่างประเทศ
และยังมีมาตรการต่าง ๆ ออกมาอย่างต่อเนื่องเพื่อกระตุ้นการบริโภคและการลงทุนภายในประเทศ
รวมถึงในหลาย ๆ ประเทศก็พยายามที่จะแก้ปัญหา พร้อมทั้งกระตุ้นและอัดฉีดเงินเข้าระบบ
โดยใช้นโยบายการเงินและนโยบายการคลังพร้อม ๆ กันไป

นอกจากนี้ยังมีปัจจัยบวกอีกหลายๆ ปัจจัย อาทิ 1) การเมืองที่มีเสถียรภาพมากขึ้น
การชุมนุมประท้วงของกลุ่มแนวร่วมประชาธิปไตยขับไล่เผด็จการ (นปช.)
มีแนวโน้มไม่รุนแรงเหมือนกลุ่มพันธมิตรประชาชนเพื่อประชาธิปไตยในช่วงปีก่อน
2)ราคาน้ำมันที่ลดลงมากจาก 147 ดอลลาร์ต่อบาร์เรล เหลือประมาณ 40 ดอลลาร์ต่อบาร์เรล
ทำให้ต้นทุนสินค้าลดลง และไม่มีปัญหาเงินเฟ้อเหมือนแต่ก่อน 3)
สถาบันการเงินไทยไม่ได้รับผลกระทบโดยตรงจากวิกฤติการณ์ดังกล่าวเหมือนประเทศอื่นๆ 4)
อัตราดอกเบี้ยที่อยู่ระดับต่ำใกล้ศูนย์ น่าจะส่งผลให้เกิดการบริโภคและการลงทุน 5)
การที่ภาครัฐเร่งเดินหน้าโครงการขนาดใหญ่จะช่วยกระตุ้นการลงทุนของประเทศ

กล่าวโดยสรุปเรามองว่าในช่วงครึ่งปีแรก
ตลาดหุ้นไทยยังได้รับผลกระทบต่อวิกฤติการณ์การเงินของสหรัฐฯ
ซึ่งส่งผลกระทบต่อภาวะเศรษฐกิจและตลาดหุ้นทั่วโลก
โดยคาดว่ามูลค่าการซื้อขายหลักทรัพย์ภายในประเทศในช่วงครึ่งแรกของปี
น่าจะซบเซาลงตามภาวะเศรษฐกิจ แต่มองว่าดัชนีน่าจะถึงจุดต่ำสุด และค่อย ๆ
ปรับตัวขึ้นในช่วงครึ่งปีหลังเนื่องจากมองว่ามาตรการกระตุ้นเศรษฐกิจของทุกประเทศทั่วโลกรวมถึงไทยน่าจะเริ่มเห็นผล
และทำให้ภาวะเศรษฐกิจเริ่มฟื้นตัวขึ้น
น่าจะเรียกความเชื่อมั่นการลงทุนและเม็ดเงินกลับมาในตลาดหุ้นได้
ซึ่งจะเป็นจังหวะที่ดีที่จะเลือกลงทุนในหุ้นที่มีปัจจัยพื้นฐานดีราคาถูก โดยคาดว่าทั้งปี 2552
น่าจะมีมูลค่าการซื้อขายหลักทรัพย์เฉลี่ยต่อวันที่ 1.30 หมื่นล้านบาท ลดลงจากปีก่อนที่อยู่ที่ 1.61
หมื่นล้านบาท

การแข่งขันในธุรกิจหลักทรัพย์

เริ่มนับถอยหลังเพื่อที่จะสู่การแข่งขันเสรี ปี 2552 นี้ถือเป็นปีสุดท้ายของกรอบการเปิดเสรี 3
ปีแรกที่ให้คงค่าคอมมิชชั่นที่ 0.25% ในช่วง 2 ปีถัดไป (เดือนมกราคม 2553 - ธันวาคม 2554)
ก็จะเริ่มเปลี่ยนไปใช้วิธีกำหนดอัตราค่าคอมมิชชั่นลดลงแบบขั้นบันได
โดยลูกค้าที่มีมูลค่าการซื้อขายสูงจะคิดอัตราค่าคอมมิชชั่นลดลง และเมื่อสูงขึ้นไปจนถึงระดับหนึ่ง
จะปล่อยให้คิดอัตราคอมมิชชั่นที่สามารถต่อรองกันได้ ดังตารางข้างล่าง

  ------------------------- ---------------------- ----------------------
  มูลค่าการซื้อขายต่อวัน (บาท)    มูลค่าส่วนเพิ่มในแต่ละขั้น     อัตราค่าธรรมเนียม (%)
                            (บาท)                  

  X < 1,000,000             1,000,000              > 0.25

  1,000,000 <X < 10,000,000 9,000,000              > 0.22

  10,000,000 <X< 20,000,000 10,000,000             > 0.18

  X> 20,000,000             ส่วนที่เกิน 20,000,000     ต่อรองเสรี
  ------------------------- ---------------------- ----------------------

ตั้งแต่เดือนมกราคม 2555 เป็นต้นไป การคิดอัตราค่าคอมมิชชั่นจะเป็นไปอย่างเสรี และก.ล.ต.
จะเปิดให้ขอใบอนุญาตเพื่อการประกอบธุรกิจหลักทรัพย์ได้โดยไม่จำกัดจำนวน
หากผู้ขออนุญาตมีคุณสมบัติเป็นไปตามที่ ก.ล.ต. กำหนด โดยกำหนดค่าธรรมเนียมเพียง 20
ล้านบาทสำหรับใบอนุญาตธุรกิจหลักทรัพย์แบบครบวงจร (full services license) และ 5
ล้านบาทสำหรับใบอนุญาตธุรกิจหลักทรัพย์เฉพาะด้าน (boutique license)

ทั้งนี้ ก.ล.ต. จะเปลี่ยนระบบการให้ใบอนุญาตเป็นรายธุรกิจ (multiple licenses)
ไปเป็นใบอนุญาตรวม (single license)
ซึ่งผู้ได้ใบอนุญาตจะสามารถทำธุรกิจหลักทรัพย์ได้อย่างครอบคลุมทุกด้าน แต่ ก.ล.ต.
จะยังคงการให้ใบอนุญาตในบางธุรกิจที่ไม่ใช่ธุรกิจหลักด้วย เช่น ธุรกิจตราสารหนี้ ธุรกิจอนุพันธ์
และธุรกิจจัดการลงทุน ซึ่งอาจขออนุญาตเฉพาะด้านได้ อย่างไรก็ตาม
ผู้ทำธุรกิจนายหน้าซื้อขายหุ้นจะต้องขอใบอนุญาตแบบครบวงจรเท่านั้น

แต่จากภาวการณ์ของตลาดหุ้นปัจจุบันที่ปรับลดลงมามาก ประกอบกับมูลค่าการซื้อขายที่ซบเซา
ภาวะขาดทุนของหลายๆ บริษัทหลักทรัพย์ในช่วงปลายปี
ทำให้สมาคมบริษัทหลักทรัพย์เริ่มขอให้คณะกรรมการ ก.ล.ต.เริ่มพิจารณากรอบการเปิดเสรีใหม่
แต่ยังไม่ได้รับคำตอบจาก ก.ล.ต.แต่อย่างใด

อย่างไรก็ดี หากมีการเปิดเสรีตามกรอบเวลาดังกล่าว เรามองว่า

-   การแข่งขันทางด้านราคาระหว่างบริษัทหลักทรัพย์จะมีแนวโน้มรุนแรงขึ้นในอนาคต
    ซึ่งบริษัทหลักทรัพย์ต้องพยายามเพิ่มฐานรายได้ด้านอื่นนอกเหนือจากรายได้ค่านายหน้าจากการซื้อขายหลักทรัพย์ให้มากขึ้น

-   ตลาดทุนไทยจะมีสินค้าทางการเงินใหม่ ๆ ที่หลากหลายและซับซ้อนยิ่งขึ้น ล่าสุดเมื่อวันที่ 3
    กุมภาพันธ์2552 ที่ผ่านมา มีสินค้าใหม่คือ Gold Futures
    เป็นอีกทางเลือกของการลงทุนให้กับนักลงทุน

-   จากภาวะเศรษฐกิจที่คาดว่าจะถดถอยลง ภาวการณ์ซื้อขายหลักทรัพย์ที่เริ่มซบเซาลง
    มองว่าบริษัทหลักทรัพย์มีแนวโน้มที่จะเกิดการควบรวมกิจการกันมากขึ้น

-   ตั้งแต่มกราคม 2555 เป็นต้นไป ก.ล.ต. จะกำหนดให้บริษัทหลักทรัพย์แบบครบวงจร
    และบริษัทหลักทรัพย์เฉพาะด้านต้องมีทุนชำระแล้วขั้นต่ำ 500 และ100 ล้านบาท ตามลำดับ
    อย่างไรก็ตาม ในปัจจุบันยังมีบริษัทหลักทรัพย์จำนวนมากที่ยังมีทุนไม่ถึงระดับดังกล่าว
    ซึ่งจำเป็นต้องเพิ่มทุนให้ได้ตามเงื่อนไข

  --------------------------------------- ---------- ---------- -- ---------- ---------- ---------- -- --
  รายชื่อบริษัทหลักทรัพย์ทั้งหมดและส่วนแบ่งตลาดในปี                                                                
  2550-2551                                                                                            

  2550                                                             2551                                

  อันดับ                                    บริษัท       %             อันดับ       บริษัท       %             

                                                                                                       

  1                                       KIMENG     8.10          1          KIMENG     8.18          

  2                                       ASP        5.74          2          PHATRA     5.96          

  3                                       PHATRA     5.63          3          ASP        5.38          

  4                                       CS         5.23          4          CS         4.81          

  5                                       SCBS       5.04          5          ZMICO      4.60          

  6                                       UBS        4.70          6          BFITSEC    4.04          

  7                                       KGI        4.18          7          TNS        3.98          

  8                                       BLS        3.68          8          BLS        3.97          

  9                                       BFITSEC    3.51          9          UBS        3.86          

  10                                      AYS        3.50          10         AYS        3.81          

  11                                      TNS        3.49          11         KGI        3.75          

  12                                      ZMICO      3.05          12         SCBS       3.64          

  13                                      CLSA       3.04          13         PST        3.17          

  14                                      TSC        3.01          14         MACQ       2.85          

  15                                      DBSV       2.84          15         CNS        2.67          

  16                                      JPM        2.79          16         TSC        2.62          

  17                                      MACQ       2.67          17         JPM        2.49          

  18                                      ASL        2.47          18         CLSA       2.48          

  19                                      CNS        2.45          19         ACLS       2.36          

  20                                      PST        2.39          20         ASL        2.31          

  21                                      ACLS       2.34          21         TRINITY    2.23          

  22                                      UOBKHST    2.12          22         DBSV       2.14          

  23                                      TRINITY    2.11          23         FINANSA    1.72          

  24                                      FINANSA    1.71          24         UOBKHST    1.67          

  25                                      SICSEC     1.53          25         SICSEC     1.50          

  26                                      BTSEC      1.50          26         KS         1.47          

  27                                      KKS        1.36          27         AIRA       1.43          

  28                                      GLOBLEX    1.35          28         FES        1.43          

  29                                      FES        1.30          29         GLOBLEX    1.40          

  30                                      KS         1.06          30         KKS        1.31          

  31                                      IVG        1.03          31         SCIBS      1.07          

  32                                      AIRA       0.94          32         KTBS       1.06          

  33                                      SYRUS      0.89          33         SYRUS      0.98          

  34                                      SCIBS      0.86          34         BTSEC      0.91          

  35                                      US         0.82          35         IVG        0.87          

  36                                      KTBS       0.73          36         MERCHANT   0.77          

  37                                      MERCHANT   0.64          37         US         0.75          

  38                                      CIMB-GK    0.22          38         CIMB-GK    0.34          

  ที่มา: ตลาดหลักทรัพย์แห่งประเทศไทย                                                                         
  --------------------------------------- ---------- ---------- -- ---------- ---------- ---------- -- --

การแข่งขันในธุรกิจวาณิชธนกิจ

สำหรับแนวโน้มภาวะการแข่งขันของธุรกิจด้านวาณิชธนกิจ คาดว่าจะมีการแข่งขันรุนแรงขึ้นในอนาคต
เนื่องจากมีบริษัทหลักทรัพย์หลายแห่ง
โดยเฉพาะบริษัทหลักทรัพย์ที่มีขนาดกลางถึงขนาดเล็กซึ่งจะหันมามุ่งเน้นการทำธุรกิจด้านนี้มากขึ้น
บริษัทจึงพยายามที่จะคัดสรรบริการที่จะนำเสนอให้กับลูกค้า รวมทั้งคัดเลือกลูกค้าที่จะให้บริการด้วย

สำหรับกลุ่มลูกค้าเป้าหมายของบริษัทนั้น บริษัทมุ่งเน้นลูกค้าที่จดทะเบียนในตลาดหลักทรัพย์
และบริษัททั่วไปที่ต้องการระดมทุนจากตลาดทุนและตลาดเงิน
เพื่อให้มีผลงานด้านส่งเสริมการตลาดของธุรกิจค้าหลักทรัพย์อย่างต่อเนื่อง
นอกจากนี้บริษัทยังมุ่งเน้นลูกค้าที่จะให้บริการด้านที่ปรึกษาทางการเงินแก่ธุรกิจในด้านอื่น ๆ อาทิเช่น
การปรับโครงสร้างทางการเงิน และการควบรวมกิจการด้วย

(3) การจัดหาผลิตภัณฑ์ หรือบริการ

การจัดหาแหล่งเงินทุน

ในช่วง 3 ปีที่ผ่านมา บริษัทมีการใช้แหล่งเงินกู้ระยะสั้นจากสถาบันการเงินในประเทศ
รวมถึงการใช้เงินจากส่วนของผู้ถือหุ้นเป็นส่วนใหญ่
โดยเป็นการนำไปใช้ในการลงทุนในตราสารหนี้และให้กู้ยืมเพื่อซื้อหลักทรัพย์
ส่วนที่เหลือจะเป็นเงินทุนหมุนเวียนในกิจการ
สำหรับเงินกู้จะมีการกู้ยืมจากสถาบันการเงินเป็นช่วงระยะเวลา สั้น ๆ
สำหรับนโยบายการจัดการเงินทุนในอนาคต
บริษัทมีนโยบายในการจัดหาแหล่งเงินทุนให้สอดคล้องกับกิจกรรมและวัตถุประสงค์ในการใช้เงินโดยคำนึงถึงความเหมาะสมของอัตราส่วนหนี้สินรวมต่อส่วนของผู้ถือหุ้นและอัตราส่วนเงินกองทุนต่อสินทรัพย์สภาพคล่องสุทธิ

การให้กู้ยืมเงินเพื่อซื้อหลักทรัพย์

บริษัทได้กำหนดให้มีการให้กู้ยืมเพื่อซื้อหลักทรัพย์ ผ่านระบบ Credit Balance โดย ณ สิ้นปี 2551
บริษัทมีวงเงินการให้กู้ยืมเพื่อซื้อหลักทรัพย์ จำนวน 5,153 ล้านบาท โดยมียอดเงินให้กู้ยืมคงค้าง
จำนวน 538 ล้านบาท บริษัทได้ใช้ความระมัดระวังอย่างเต็มที่ในการให้เงินกู้ยืมเพื่อซื้อหลักทรัพย์
บนระบบ Credit Balance

การดำรงอัตราส่วนเงินกองทุนสภาพคล่องสุทธิต่อหนี้สินทั่วไป

บริษัทจะดำรงอัตราส่วนเงินกองทุนสภาพคล่องสุทธิต่อหนี้สินทั่วไปให้เป็นไปตามหลักเกณฑ์ที่กำหนดโดยสำนักงานคณะกรรมการกำกับหลักทรัพย์และตลาดหลักทรัพย์
โดยมีการพิจารณาถึงประเภทของสินทรัพย์สภาพคล่องและหนี้สินทั่วไปเป็นรายวัน
ทั้งนี้เพื่อให้บริษัทสามารถบริหารเงินกองทุนสภาพคล่องสุทธิได้อย่างถูกต้อง และทันเวลา
อัตราส่วนเงิน กองทุนสภาพคล่องสุทธิต่อหนี้สินทั่วไป ณ สิ้นปี 2551 อยู่ที่ระดับร้อยละ 94.90
ของหนี้สินทั่วไป